SIRI เข้าร่วมทุนพันธมิตรตั้งบริษัท “จัซแมทช์” ลุยพัฒนาแพลตฟอร์มอสังหาฯ
SIRI เข้าร่วมทุนพันธมิตรตั้งบริษัท "จัซแมทช์" ลุยพัฒนาแพลตฟอร์มอสังหาฯ
SIRI เข้าร่วมทุนพันธมิตรตั้งบริษัท "จัซแมทช์" ลุยพัฒนาแพลตฟอร์มอสังหาฯ
25 พ.ย. 2563

บริษัท แสนสิริ จำกัด (มหาชน) หรือ SIRI แจ้งว่าบริษัท สิริ เวนเจอร์ส จำกัด ซึ่งเป็นบริษัทย่อย ได้เข้าลงทุนในบริษัทที่จัดตั้งขึ้นใหม่ ชื่อว่า บริษัท จัซแมทช์ จำกัด ในสัดส่วน 15% คิดเป็นเงินลงทุนจำนวน 150,000 บาท โดยมีผู้ร่วมทุนอื่น ประกอบด้วย นายรัตนพล มนต์มหาจินดา ถือหุ้น 46.75% และนายณัฏฐ์ บุญญาภิบาล ถือหุ้น 38.25%
สำหรับ จัซแมทช์ เป็นผู้พัฒนา platform สำหรับธุรกิจอสังหาริมทรัพย์ ในรูปแบบ matching platform ระหว่างผู้ซื้อและผู้ขายอสังหาริมทรัพย์ รวมทั้งพัฒนาซอฟต์แวร์และเทคโนโลยีสำหรับการวิเคราะห์และประมวลผลข้อมูลเชิงลึก (Data Analytics / Artificial Intelligence) โดยมีทุนจดทะเบียน 1,000,000 บาท
ทั้งนี้ การลงทุนครั้งนี้เพื่อสรรหาเทคโนโลยีที่จะช่วยในการดำเนินธุรกิจด้านอสังหาริมทรัพย์ โดยอาศัยโอกาสทางธุรกิจและเทคโนโลยีของ จัซแมทช์ ที่มีความสามารถในการขยายธุรกิจให้เติบโตขึ้นได้ในอนาคต
 
 